Аға және кішілер . Әскери қызметшілер өз қызмет бабына және әскери атағына қарай өзге әскери қызметшілерге бастық немесе бағынышты болады. Ағалық әскери қызметшінің әскери атағымен анықталады. Атағы жағынан жоғарылар өзінен кішілерден жауынгерлік тәртіпті, қоғамдық тәртіп пен киім үлгісін сақтауды, сонымен қатар жүріс-тұрыс ережелері мен әскери сәлем беруді талап етуі керек. Атағы төмендер өзінен жоғарылардың талаптарын мүлтіксіз орындауы тиіс.